OBRAZLOŽENJE UZ PRIJEDLOG I. IZMJENA I DOPUNA PRORAČUNA OPĆINE RUŽIĆ ZA 2020. GODINU

1. UVOD

Temeljem članka 7. stavak 3. Zakona o proračunu (NN 87/08, 136/12 i 15/15), uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna. Prijedlog I. Izmjena i dopuna proračuna Općine Ružić za 2020. godinu izrađen je na temelju Zakona o proračunu (NN 87/08, 136/12 i 15/15) i Uputa za izradu proračuna jedinica lokalne i područne (regionalne) samouprave za razdoblje 2020. – 2022. godine, koje je donijelo Ministarstvo financija.

Navedenim aktima omogućava se financiranje poslova, funkcija i programa koje izvršavaju upravna tijela radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz proračuna Općine Ružić.

Metodologija izrade proračuna propisana je Zakonom o proračunu i podzakonskim aktima: Pravilnikom o proračunskim klasifikacijama (NN 26/10, 120/13 i 1/20) i Pravilnikom o proračunskom računovodstvu i Računskom planu (NN 124/14, 115/15, 87/16, 03/18 i 126/19).

Zakonom o proračunu utvrđena je obveza izrade plana razvojnih programa za tekuću godinu i projekcija za dvije naredne godine. Izmjenama i dopunama Zakona o proračunu mijenja se sadržaj plana razvojnih programa na način da sam plan razvojnih programa predstavlja strateško – planski dokument.

Člankom 12. Zakona o proračunu propisano je jedno od ključnih proračunskih načela – načelo transparentnosti. Načelo transparentnosti iznimno je važno zbog uvida javnosti svih zainteresiranih u način trošenja proračunskih sredstava.

2. OBRAZLOŽENJE I. IZMJENA PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE RUŽIĆ ZA 2020. GODINU

Osnovno polazište za izradu Prijedloga I. Izmjena i dopuna proračuna Općine Ružić za 2020. godinu su ostvareni prihodi i primici te rashodi i izdaci do kraja lipnja 2020. godine i procjena ostvarenja istih do kraja 2020. godine.

Najznačajniji prihodi proračuna su: prihodi od poreza, prihodi od imovine, prihodi iz inozemstva i od subjekata unutar općeg proračuna, prihodi od upravnih i administrativnih pristojbi prihodi od prodaje proizvoda, robe i usluga, kazne i upravne pristojbe, prihodi od prodaje neproizvedene dugotrajne imovine.

2.1. PRIHODI I PRIMICI PRORAČUNA

Ukupni prihodi i primici proračuna Općine Ružić za 2020. godinu umanjuju se za 2.590.748,00 kn i planiraju su u iznosu od 8.214.052,00 kn.

Ukupni rashodi i izdaci proračuna Općine Ružić za 2020. godinu umanjuju se za 2.738.698,00 kn i planiraju su u iznosu od 9.666.102,00 kn.

2.1.1. PRIHODI POSLOVANJA

Ukupni prihodi poslovanja u 2020. godini planiraju se u iznosu od 8.214.052,00,00 kn, što predstavlja smanjenje u iznosu od 23,9% u odnosu na proračun Općine Ružić za 2020. godinu.

Prihodi od poreza i prireza na dohodak od kapitala se povećavaju jer je ostvarenje prihoda za šestomjesečno razdoblje veće prema rasporedu prihoda u evidencije Fine.

Prihodi od poreza na imovinu planirani su u iznosu od 100.000,00 kuna, a u najvećoj se mjeri odnose na porez na promet nekretnina, a prema izvješću Porezne uprave o nenaplaćenim potraživanjima za ovu vrstu prihoda.

Povrat poreza i prireza na dohodak po godišnjoj prijavi je povećan u iznosu 254.660,00 kuna prema planu Porezne uprave o visini povrata poreza i prema obavijesti Fine o visini isplaćenih sredstava iz državnog proračuna zbog nedostatnih sredstava na računu u trenutku isplate.

Pomoći iz inozemstva i od subjekata unutar općeg proračuna planiraju se u iznosu od 4.576.462,00 kuna, što predstavlja smanjenje od 34,60%.

Od navedenog iznosa najznačajniji iznos se odnosi na pomoći iz EU fondova, i to za projekte:

➢ Izgradnju dječjeg vrtića u Gradcu, u iznosu od 1.700.000,00 kuna, međuzahtjev za isplatu sredstava, na temelju Ugovora o financiranju između APPRR-a i Općine Ružić iz Programa ruralnog razvoja RH iz Mjere 7, Operacije 7.4.1. Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu.

➢ „Zaželi“ – program zapošljavanja žena u Općini Ružić“ prijavljen na otvoreni trajni poziv „Zaželi – Program zapošljavanja žena“, ukupne vrijednosti za razdoblje trajanja od 30 mjeseci, za 2020. godinu planirana sredstva u iznosu od 1.276.950,00 kn.

➢ Wifi4EU – projekt WiFi na području Općine Ružić u iznosu od 111.455,00 kuna

➢ Kapitalne pomoći iz državnog proračuna, Ministarstvo regionalnog razvoja i fondova EU, za asfaltiranje cesta u iznosu 800.000,00 kuna.

Višak prihoda iz prethodne godine je smanjen u iznosu 647.950,00 kuna tako da je ukupan planirani višak u prijedlogu Izmjena proračuna 952.050.00 kuna iz razloga što u ovoj godini neće biti refundirana sredstva za izgradnju dječjeg vrtića i za program „Zaželi“ za koje su primljeni predujmovi, ali ne i sva sredstva koja su isplaćena iz općinskog proračuna.

2.2 .RASHODI POSLOVANJA

Rashodi poslovanja u I. Izmjenama i dopunama proračuna su planirani u iznosu 4.332.184,00 kuna odnosno 12,9% manje od rashoda planiranih proračunom za 2020. godinu.

|  |  |  |  |
| --- | --- | --- | --- |
| Stavka | Proračun 2020. god. | I.Izmjene i dopune | Promjena % |
| |  | | --- | | Rashodi poslovanja | | 4.971.800,00 | 4.332.184,00 | -12,86 |
| Rashodi za zaposlene | 1.645.486,00 | 1.630.486,00 | -0,91 |
| Materijalni rashodi | 1.846.554,00 | 1.487.438,00 | -19,45 |
| Financijski rashodi | 25.000,00 | 45.500,00 | 82,00 |
| Pomoći dane u inozemstvo i unutar općeg proračuna | 310.000,00 | 272.000,00 | -12,26 |
| Naknade građanima i kućanstvima | 834.000,00 | 701.000,00 | -15,95 |
| Ostali rashodi | 310.760,00 | 195.760,00 | -37,01 |

Financijski rashodi se značajno povećavaju za iz razloga što Općina Ružić još nije dobila sredstva iz mjere 7. za izgradnju dječjeg vrtića pa je planiran kredit za plaćanje okončane situacije, te su stoga planirane i kamate za primljeni kredit kao i ostali troškovi obrade kredita.

Donacije i ostali rashodi umanjuju se za 195.760,00 kn, a odnose se na smanjenje sredstava za financiranje javnih potreba udrugama iz razloga što iste zbog trenutnih uvjeta pandemije nisu u mogućnosti realizirati svoje programe.

|  |  |  |  |
| --- | --- | --- | --- |
| Stavka | Proračun 2020. god. | I.Izmjene i dopune | Promjena % |
| |  |  | | --- | --- | |  | Rashodi za nabavu nefinancijske imovine | | 7.433.000,00 | 5.333.918,00 | -28,24 |
| Rashodi za nabavu neproizvedene dugotrajne imovine | 100.000,00 | 140.000,00 | 40,00 |
| Rashodi za nabavu proizvedene dugotrajne imovine | 7.323.000,00 | 5.183.918,00 | -29,21 |
| |  | | --- | | Rashodi za dodatna ulaganja na nefinancijskoj imovini | | 10.000,00 | 10.000,00 | 0,00 |

Rashodi za nabavu neproizvedene imovine povećavaju se za 40.000,00 kn, a odnosi se na otkup zemljišta za nogostup Gradac. Kod investije izgradnje Dječjeg vrtića došlo je do nekih promjena vezanih za izvor financiranja, odnosno sredstva od APPRRR neće biti uplaćena u ovoj proračunskoj godini pa je planirano kreditno zaduženje za preostale obveze, odnosno do sada je veliki dio primljenih situacija plaćen sredstvima općinskog proračuna. Iz tog razloga planirana je i realizacija asfaltiranja cesta iz kreditnog zaduženja do isplate sredstava od strane Ministarstva regionalnog razvoja i fondova EU. Ostali planirani projekti po prvom proračunu neće biti realizirani u ovoj proračunskoj godini.

2.3. IZDACI ZA FINANCIJSKU IMOVINU I OTPLATE ZAJMOVA

Obveze Proračuna Općine Ružić na ime otplate glavnice po kreditu koja dospijeva u 2020. godini iskazane su u Računu zaduživanja/financiranja u iznosu od 1.700.000,00 kn. Zbog dugotrajnog procesa provjera postupka od strane APPRRR-a iznos će Općini biti dodijeljen do kraja 2020. godine, a time i uplaćena sredstva HPB-u za otplatu glavnice kredita.